– Цікавасцю да тэхнікі я абавязаны свайму дзеду па лініі маці, удзельніку Японскай і Вялікай Айчыннай войнаў, жыхару Жыткавічаў, інжынеру-механіку Елісею Жогалю, – пачаў мой суразмоўца. – Па спецыяльнасці я радыётэхнік, тэлемайстар. Спрабаваў сябе і ў якасці слесара кантрольна-вымяральных прыбораў, працаваў на вытворчасці. Да тэхнікі ў мяне падыход асабісты: шмат рамантаваў і займаўся вынаходніцтвам.